Diari Oficial de la Generalitat Valenciana


Sumari del DOGV 6022, del 27-05-2009 (2009/5849)

Informació pública, amb el text resumit, de sis resolucions de la secretària autonòmica de Justícia, de la Conselleria de Justícia i Administracions Públiques, per les quals s'acorda la inscripció, al Registre de Fundacions de la Comunitat Valenciana, de les entitats que se citen tot seguit: Fundación de la Comunitat Valenciana Juan I. Muñoz Bastide, Fundación de la Comunitat Valenciana Tedeca, Fundación Asistencial del Ilustre Colegio de Abogados de Valencia, Fundación de la Comunitat Valenciana, Fundación de la Comunitat Valenciana Inspirarte, Mira'm, Fundació de la Comunitat Valenciana, i Fundación Aspropace de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6022

Data del DOGV
:   27-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/5849


Data del document
:   19-05-2009

Organisme emissor
:   Conselleria de Justícia i Administracions Públiques

Tipus de document
:   Anunci

Descriptors 

:   * fundació
    * registre de documents

Informació pública, amb el text resumit, de sis resolucions de la secretària autonòmica de Justícia, de la Conselleria de Justícia i Administracions Públiques, per les quals s'acorda la inscripció, al Registre de Fundacions de la Comunitat Valenciana, de les entitats que se citen tot seguit: Fundación de la Comunitat Valenciana Juan I. Muñoz Bastide, Fundación de la Comunitat Valenciana Tedeca, Fundación Asistencial del Ilustre Colegio de Abogados de Valencia, Fundación de la Comunitat Valenciana, Fundación de la Comunitat Valenciana Inspirarte, Mira'm, Fundació de la Comunitat Valenciana, i Fundación Aspropace de la Comunitat Valenciana. [2009/5849]  
En compliment del que disposa l'article 29.h) de la Llei 8/98, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en què s'estableix, com a funció específica del Protectorat, el «donar publicitat a l'existència i activitats de les fundacions», s'indica el següent:  
Primer  
Per Resolució de data, 1 d'abril de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundación de la Comunitat Valenciana Juan I. Muñoz Bastide, amb el número 506 V i classificar-la de caràcter d'assistència i investigació. El seu domicili radicarà a València, carrer Llanterna, 11.  
La Fundació té com a objecte promoure i impulsar la investigació, la formació, la neurorrehabilitació integral, la integració socioeducativa i laboral, l'atenció als familiars, el reconeixement social i la comunicació a la societat de les alteracions derivades d'una lesió neurològica o desconeguda que afecta persones, sense exclusió per edat, en aspectes cognitius, de comunicació, físics i/o funcionals.   
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.   
El desenvolupament de l'objecte de la Fundació s'efectuarà a través d'un reglament intern d'actuació, elaborat pel Patronat, en què s'establiran els càrrecs amb funcions consultives o executives, d'acord amb les necessitats organitzatives de la Fundació.   
Per al compliment d'aquests fins, la Fundació efectuarà les activitats següents:   
Desenvolupar projectes d'investigació, relacionats amb la neurorrehabilitació i el neurodesvolupament, que tinguen com a fi una millora qualitativa en l'atenció a persones, de qualsevol edat, que presenten alteracions amb un origen neurològic com a accidents cerebrovasculars, traumatismes craneoencefàlics (accidents de trànsit, accidents esportius,...), patologies infeccioses, tumorals, epilèpsia, hidrocefàlia, patologies metabòliques, malalties rares, etc.   
Desenvolupar projectes d'investigació relacionats amb la neurolingüística, que tinguen com a fi una millora qualitativa en l'atenció a persones de qualsevol edat que presenten alteracions de llenguatge i la comunicació amb un origen neurològic, com les afàsies.   
Desenvolupar valoracions i plans de tractament integrals per a persones que, sense limitacions per edat, presenten alteracions tant físiques, cognitives, com de la comunicació i funcionals, amb un origen neurològic, incloent-hi la família com a part del tractament rehabilitador.   
Desenvolupar plans de formació especialitzats en neurorrehabilitació, neurodesvolupament i neurolingüística, dirigits tant a estudiants com professionals, i buscant una millora qualitativa en la Menció clínica de l'afectat, per una lesió neurològica.   
Desenvolupar projectes d'inserció sociolaboral, amb l'objectiu d'una millora en la qualitat de vida de les persones que patisquen o hagen patit alteracions d'origen neurològic.   
Desenvolupar projectes educatius i d'integració, dirigits a persones afectades i professionals docents, amb l'objectiu d'una millor integració en l'àmbit educacional de les persones que patisquen alteracions d'origen neurològic.   
Desenvolupar plans d'atenció i formació, a familiars d'afectats per una lesió d'origen neurològic.   
Facilitar l'accés a tractaments especialitzats en neurorrehabilitació, neurodesvolupament i neurolingüística, a persones amb pocs recursos mitjançant ajudes, subvencions, etc.   
Desenvolupar projectes i facilitar la utilització de les tecnologies aplicades a la neurorrehabilitació, el fi dels quals consistisca en la millora qualitativa en l'atenció a persones de qualsevol edat, que presenten alteracions d'origen neurològic o desconegut (tecnologia en rehabilitació física, comunicativa, funcional i cognitiva, realitat virtual, realitat augmentada, taules de treball- pantalles tàctils, comunicat cap mòbils, habitatges adaptats i demòtica, etc.).   
Desenvolupar publicacions relacionades amb els temes d'interés de la Fundació. El Patronat podrà aprovar la posada en marxa d'una publicació periòdica, centrada en un o més dels seus temes d'interés, així com la creació d'una línia editorial on tinguen cabuda monografies de diversa naturalesa, entre les quals cal esmentar la publicació de llibres científics, fullets i guies d'ajuda per a familiars i professionals, protocols d'avaluació, o programes d'intervenció per a persones amb dany cerebral sobrevingut. En tot cas, i especialment per als temes directament vinculats a l'activitat investigadora (finançada o no per la Fundació), es tendirà, en la mesura dels possible, a la internacionalització de les publicacions, facilitant la publicació dels textos en versions espanyola i anglesa.   
Desenvolupar projectes de divulgació i comunicació social sobre les alteracions d'origen neurològic, origen, causes i conseqüències, amb l'objectiu de treballar des de la prevenció, la conscienciació i el coneixement d'una major integració social.   
Afavorir l'objectiu fundacional, des de la relació amb les arts plàstiques i manifestacions artístiques: arts plàstiques, grups de teatre, cors, grups musicals, etc.   
Ajudar i col·laborar amb persones físiques o jurídiques que perseguisquen fins anàlegs, per al compliment d'aquests.   
El Patronat tindrà plena llibertat per a determinar les activitats de la Fundació, tendents a la consecució d'aquells objectius concrets que, segons el parer d'aquell i dins del compliment dels seus fins, siguen els més adequats o convenients en cada moment.   
Seran potencials beneficiaris de la Fundació, amb caràcter genèric, les següents col·lectivitats de persones:   
Persones, sense exclusió per edat, que presenten alguna alteració física, neuropsicològica, conductual, funcional, del llenguatge i/o de comunicació d'origen neurològic.   
Persones en edat infantil, que presenten una alteració en el seu desenvolupament.   
Persones, sense exclusió per edat, que presenten alguna alteració física, neuropsicològica, conductual, funcional, del llenguatge i/o de comunicació d'origen neurològic, sense diagnòstic precís determinat.   
Persones que per la seua patologia puguen patir una certa marginació social, educativa i/o laboral.   
Familiars de persones, que presenten una alteració d'origen neurològic en edat infantil i adulta.   
Professionals i estudiants, persones físiques o jurídiques, que treballen amb persones en edat infantil i adulta, que presenten una alteració d'origen neurològic.   
Qualsevol altra persona, física o jurídica que, d'acord amb els fins, puguen ser beneficiàries de les prestacions de la Fundació.   
La Fundació atorgarà, amb criteris d'imparcialitat, objectivitat i no discriminació, els seus beneficis a les persones físiques o jurídiques que, reunint les condicions expressades anteriorment, estime el Patronat que són legítimes creditores d'aquests, d'acord amb les bases, normes o regles que establisca a aquest efecte. Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Segon  
Per Resolució de data de l'1 d'abril de 2009, de la secretària autonòmica de Justícia, de la Conselleria de Justícia i Administracions Publiques, és va acordar inscriure, al Registre de Fundacions de la Comunitat Valenciana, la Fundación de la Comunitat Valenciana Tedeca, amb el número 184 A i classificar-la de caràcter d'investigació i sanitària. El seu domicili radicarà a Torrevieja, Plataforma d'Oncologia d'USP-Hospital San Jaime, partida de la Loma, s/n.  
La Fundació de la Comunitat Valenciana Tedeca té com a objecte l'estudi, investigació, promoció i desenvolupament de noves tecnologies per al diagnòstic i tractament del càncer, i, en general, el foment d'activitats de caràcter social relacionades amb la investigació, formació científica i desenvolupament tecnològic.   
Les activitats que la Fundació desenvoluparà, per a la consecució dels seus objectius, són l'estudi i la investigació i la formació i especialització de professionals, en l'aplicació de les noves tecnologies.   
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.   
Són potencials beneficiàries de la Fundació les persones físiques o jurídiques que realitzen activitats investigadores, docents, professionals, empresarials i institucionals, en l'àmbit de l'oncologia, i les seues àrees afins a la Comunitat Valenciana o que, realitzant tals activitats en altres àmbits o en altres comunitats autònomes o en l'estranger, foren jutjades d'interés per al compliment dels fins de la Fundació.   
La determinació dels efectius beneficiaris respondrà en cada moment a l'interés general i es portarà a efecte d'acord amb les regles i criteris de selecció establits pel Patronat, que hauran d'atendre fonamentalment els mèrits acadèmics i científics dels beneficiaris, a l'interés i viabilitat del projecte a finançar i la labor que puguen desenvolupar en favor de la promoció i realització dels fins de la Fundació, sempre amb aplicació d'un criteri d'objectivitat i seguint els principis d'imparcialitat i no discriminació, i respectant la voluntat que sobre el particular manifesten els donants de fons per a un determinat fi o activitat.   
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Tercer  
Per Resolució de data de l'1 d'abril de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundación Asistencial del Colegio de Abogados de Valencia. Fundación de la Comunitat Valenciana, amb el número 507 V i classificar-la de caràcter assistencial. El seu domicili radicarà a València, plaça de Tetuan núm. 16.  
La Fundació persegueix els següents fins benèfics d'interés general:   
Prestar ajuda econòmica als qui pertanyent o havent pertangut al Col·legi d'Advocats de València, als seus cònjuges, parelles de fet i familiars directes, que estiguen en risc d'exclusió social, de discriminació o de necessitat econòmica, especialment els qui, de manera enunciativa i no limitadora, tot seguit es relacionen:   
Els que ostenten la condició d'advocat sense exercici segons l'Estatut del Col·legi d'Advocats de València.   
Els qui pertanyent o havent pertangut al Col·legi d'Advocats de València,en els tres anys anteriors es troben en situació de precarietat econòmica.   
Advocades o cònjuges d'advocats, víctimes de violència de gènere.  
Concedir i col·laborar en l'obtenció de qualsevol tipus d'ajudes econòmiques per maternitat i paternitat, amb vista a la conciliació de la vida professional i familiar, i qualsevol tipus de prestacions socials públiques o privades.  
Realitzar les accions, gestions i concedir el suport solidari que en cada cas calguen per a resoldre problemes econòmics.  
Sensibilitzar, en tots els aspectes i accions, tendents a la millor i més adequada previsió social, als qui integren el Col·legi d'Advocats de València.  
Prestar assessorament i informació, amb caràcter general, a qui ho precise, amb vista a obtindre els beneficis que en cada cas concedisca la legislació sobre dependència personal.   
El desenvolupament de l'objecte de la Fundació s'efectuarà, a més de la concessió de prestacions econòmiques, a través altres formes d'actuació, com a investigacions, trobades, congressos, cursos, elaboració de material informatiu i docent, conferències, debats, convocatòries de premis i qualssevol altres que siguen adients per al compliment dels seus fins.   
Correspon al Patronat de la Fundació determinar el mode en què s'hauran de complir els fins deixa Fundació.   
Les prestacions de la Fundació s'atorgaran de forma no lucrativa.   
Poden beneficiar-se de les activitats i fins de la Fundació qualsevol persona física que ho sol·licite, llevat d'aquells casos en què els fins de la Fundació, descrits en l'article anterior, limiten la condició de beneficiaris a determinades persones allí relacionades.   
Quant a la concessió prestacions econòmiques per maternitat i paternitat, podran beneficiar-se els qui ostenten la condició d'advocat/ada en exercici, del Col·legi d'Advocats de València.   
La Fundació atorgarà, amb criteris d'imparcialitat, no discriminació i objectivitat els seus beneficis, de conformitat amb el Reglament, les bases, normes o regles que el Patronat establisca a aquest efecte i que detallen els requisits que en cada cas s'establisquen.   
Sense perjudici de les dites normes reglamentàries, per a la concessió de prestacions econòmiques es tindran en compte: la percepció de pensió de jubilació de la Mutualitat i de la Seguretat Social, en la seua quantia mínima; l'absència de dret a percebre pensió de jubilació de la Mutualitat de l'Advocacia o de la Seguretat Social, i els recursos econòmics de qui sol·licite alguna prestació.   
Ningú no podrà al·legar, davant la Fundació, dret adquirit ni preferent a gaudir dels seus beneficis, ni imposar la seua atribució a persona o entitat determinada.  
Quart  
Per Resolució de data 2 d'abril de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundación de la Comunitat Valenciana Inspirarte, amb el número 508 V i classificar-la de caràcter cultural. El seu domicili radicarà a València, carrer Governador Vell, 29.  
Els fins d'interés general de la Fundació són la promoció de l'art i la cultura en la societat valenciana, així com la formació, el foment, la promoció, la producció i l'exhibició de l'obra dels creadors artístics de qualsevol disciplina, principalment a la Comunitat Valenciana, així com a la resta d'Espanya o en qualsevol altre país.   
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.  
Un dels objectes de la Fundació es desenvoluparà a través de la convocatòria de beques i ajudes als joves creadors, i a altres col·lectius artístics necessitats d'especial atenció. En les convocatòries de beques i ajudes per a creadors, tindran especial rellevància les que es realitzen per a allotjament, tallers i manutenció per a treball de qualsevol de les disciplines artístiques.  
A més de les convocatòries de beques, i ajudes, i a títol merament enunciatiu, la Fundació podrà organitzar i promoure qualsevol tipus de manifestació artística, en qualsevol de les seues disciplines.   
Per al compliment dels seus fins, la Fundació podrà realitzar qualsevol activitat directament o a través de la subscripció d'acords o convenis de col·laboració, amb qualsevol persona física o jurídica, tant públiques com privades.   
Seran potencials beneficiaris de la Fundació aquelles persones que, per raó de la seua activitat artística, meresquen, a judici del Patronat, la consideració de beneficiari de les prestacions per part de la Fundació.   
La Fundació desenvoluparà la seua activitat amb criteris d'imparcialitat, objectivitat i no discriminació, d'acord amb les bases, normes o regles que establisca a aquest efecte.  
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.   
Cinqué  
Per Resolució de data 14 d'abril de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Mira'm. Fundació de la Comunitat Valenciana, amb el número 509 V i classificar-la de caràcter assistencial. El seu domicili radicarà a València, avinguda d'Aragó, núm. 40, escala 2, porta 28.  
La Fundació té com a objecte ajudar a millorar la qualitat de vida de les persones amb trastorns de l'espectre autista (TEA) i la de les seues famílies, facilitant la integració de la persona amb TEA en el seu mig quotidià, mitjançant el desenvolupament de la socialització, interacció, comunicació, autonomia i adaptació a les diferents situacions socials.   
Per al compliment d'aquests fins, la Fundació, a través d'un equip idoni de professionals, s'ocuparà de l'anàlisi, interpretació i modulació de les atencions que cada persona i cada família afectades requereixen.   
L'objecte es desenvoluparà a través de les actuacions següents:   
Creació i manteniment d'un Centre per a formació de famílies i professionals.   
Creació d'un espai on pares, professionals i persones amb TEA, aprenguen a comunicar-se i a interaccionar-se guiats per un terapeuta.   
Creació i manteniment d'un servei d'intervenció directa, amb les persones amb TEA, a les llars i/o centres escolars.   
Creació i manteniment d'un servei de detecció i atenció primerenca, per a xiquets amb TEA.   
Altres activitats complementàries o auxiliars de les anteriors.   
Totes les persones que presten els seus serveis a la Fundació hauran de comptar amb la titulació i autorització administrativa, corresponent a l'activitat que realitzen.   
Seran potencials beneficiaris de la Fundació les persones amb trastorns de l'espectre autista (TAE) i el seu entorn familiar.   
La Fundació actuarà amb els criteris d'imparcialitat, no discriminació i objectivitat, en l'atorgament dels seus beneficis a les persones o entitats que, reunint les condicions expressades anteriorment, estime el Patronat que són legítims creditors dels mateixos, d'acord amb les bases, normes o regles que establisca a aquest efecte.   
Ningú podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Sisé  
Per Resolució de data 22 d'abril de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundación Aspropace de la Comunitat Valenciana, amb el número 93 C i classificar-la de caràcter assistencial. El seu domicili radicarà a Castelló de la Plana, carretera de l'Alcora, km. 10.  
La Fundació té com a objecte:   
1. La promoció de qualsevol tipus d'iniciatives per a l'atenció, formació, recuperació, protecció i integració social dels discapacitats, per paràlisi cerebral i patologies afins, així com cobrir les seues necessitats d'oci, temps lliure i esports.   
2. La protecció complementària i subsidiària, en absència de pares i/o tutors legals, de les persones afectades per aquesta patologia.   
3. Assessorament legal, i ajuda de caràcter orientador, assistencial i psicològic, per als familiars dels discapacitats.   
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.   
El desenvolupament de l'objecte de la Fundació s'efectuarà a través d'alguna de les formes següents d'actuació.   
1. Desenvolupament de tècniques de rehabilitació, fisioteràpia i recuperadores.   
2. Desplegament i aplicació del decàleg del paralític cerebral.   
3. Formació de voluntariat.   
4. Estimulació del desenvolupament de les aptituds físiques i psíquiques del discapacitat/ada.   
5. Impartició d'ensenyament reglar.   
6. Mitjançant qualsevol altra activitat, que estant relacionada de forma directa o indirecta amb la paràlisi cerebral, considere el Patronat de rellevància.   
Seran potencials beneficiaris de la Fundació aquelles persones afectades per la Paràlisi Cerebral Infantil (PCI) i patologies afins, així com la família o nucli familiar amb què convisca el discapacitat/ada i que siguen residents a la província de Castelló. La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que s'establisquen a aquest efecte.   
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
València, 19 de maig de 2009.- La secretària autonòmica de justícia, p. a., el director general de Justícia i Menor: Antonio Gastaldi Mateo.